kardosdrur/scandi-wiki huggingface dataset:
The Other Side

The Other Side (engelsk for "Den anden side") er en ofte brugt titel for film, børger, sange m.v., herunder

 "The Other Side" - en sang af Bruno Mars på albummet Doo-Wops & Hooligans

Film 
 The Other Side (film fra 1999), en film instrueret af Peter Flinth
 The Other Side (film fra 2006), en action-horror film instrueret af Gregg Bishop
 The Other Side (film fra 2011), en komediafilm instrueret af David Michaels
 The Other Side (film fra 2015), en italiensk-amerikansk film
 Poltergeist II: The Other Side, en 1986 horror film

Musik 
 The Other Side (1927 album), 1990
 The Other Side (Alastis album), 1996
 The Other Side (Billy Ray Cyrus album), 2003
 The Other Side (Charlie Major album), 1993
 The Other Side (Chris Hillman album), 2005
 The Other Side (Chuck Brown og Eva Cassidy album), 1992
The Other Side - The Best of Dexter Freebish, 2009
 The Other Side (Farmer Boys album), 2004
 The Other Side (Gary Jenkins album), 2007
 The Other Side (Lynden David Hall album), 2000
 The Other Side (The Outhere Brothers album), 1998
 The Other Side (Sarah Geronimo album), 2005
 The Other Side (Wynonna Judd album), 1997
 The Other Side (Godsmack EP), 2004
 The Other Side (Kate Voegele EP), 2003
 The Other Side (Nina Sky EP), 2010
 The Other Side, af Martha Byrne, 2006
 The Other Side (Tonight Alive album), 2013

 "The Other Side" (Aerosmith sang), 1989
 "The Other Side" (Charlie Major sang), 1994
 "The Other Side" (David Gray sang), 2002
 "The Other Side" (Jason Derulo sang), 2013
 "The Other Side" (Paul van Dyk sang), 2005
 "The Other Side" (Pendulum sang), 2008
 "The Otherside", af Breaks Co-Op, 2005
 "The Other Side", af Afro Celt Sound System fra Seed, 2003
 "The Other Side", af Alana Grace fra Break the Silence, 2007
 "The Other Side", af Aleksander Denstad With, 2006
 "The Other Side", af Bruno Mars fra It's Better If You Don't Understand, 2010 og Doo-Wops & Hooligans
 "The Otherside", af Bubba Sparxxx fra The Charm, 2006
 "The Other Side", af  Clannad fra Banba, 1994
 "The Other Side", af The Dismemberment Plan fra Change, 2001
 "The Other Side", af Evanescence fra Evanescence, 2011
 "The Other Side", af Fey fra Vértigo, 2002
 "The Other Side", af From First to Last fra From First to Last, 2008
 "Other Side", af (hed)p.e. fra Blackout, 2003
 "Otherside", af Macklemore og Ryan Lewis, 2009
 "The Other Side", af Mike Oldfield fra Music of the Spheres, 2008
 "Other Side", af Pearl Jam, en B-side fra singlen "Save You", 2003
 "Other Side", af Rancid fra Indestructible, 2003
 "Otherside", af Red Hot Chili Peppers, 2000
 "The Other Side", af Richard Marx fra My Own Best Enemy, 2004
 "The OtherSide", af The Roots fra Undun, 2011
 "Other Side", af the Scissor Sisters fra Ta-Dah, 2006
 "The Other Side", af Sirenia fra Nine Destinies and a Downfall, 2007
 "The Other Side", af Sloan fra Parallel Play, 2008
 "The Other Side", af Tiny Tim fra God Bless Tiny Tim, 1968
 "The Other Side", af Toto fra Kingdom of Desire, 1992
 "Other Side", af Zachariah Selwyn

 The Other Side, et amerikansk band fra 1960'erne med Boz Scaggs og Mac MacLeod
Doo-Wops & Hooligans

Doo-Wops & Hooligans er debutalbummet fra den amerikanske sanger og sangskriver, Bruno Mars.

Spor

Hitlister

Kredittering og personel 

 B.o.B – vokaler, sangskriver
 Aaron Bay-Schuck – A&R
 Jeff Bhasker – sangskriver
 Nicki Bilardello – art direction, design
 Brody Brown – sangskriver, instrumenter
 Mitchum Chin – sangskriver
 Dwayne "Supa Dups" Chin-Quee – trummer, producer, arrangør, sangskriver, programmering
 DJ Dizzy – scratching
 Lanre Gaba – A&R
 Cee Lo Green – vokaler
 Claude Kelly – sangskriver
 Philip Lawrence – sangskriver
 Ari Levine – sangskriver, lydtekniker, instrumenter

 Eric Madrid – assistent
 Stephen Marcussen – mastering
 Damian Marley – vokaler, sangskriver
 Bruno Mars – vokaler, sangskriver, instrumenter
 Needlz – producer, sangskriver
 Thomas Pentz – sangskriver
 Michelle Piza – package manager
 Christian Plata – assistent
 Alex Schwartz – A&R
 Khalil Walton – sangskriver
 Albert Winkler – sangskriver
 Andrew Wyatt – sangskriver

Noter 

Debutalbum fra 2010
Debutalbum fra USA
Bruno Mars-album
Gérard Houllier

Gérard Houllier (OBE) (født 3. september 1947 i Thérouanne, død 14. december 2020) var en fransk fodboldspiller og -træner.

Houllier trænede de franske topklubber RC Lens, Paris Saint-Germain og Olympique Lyon, samt engelske Liverpool F.C. Med Liverpool vandt han i 2001 hele fem titler, nemlig FA Cuppen, Liga Cuppen, UEFA Cuppen, Community Shield og UEFA Super Cuppen. Med både Paris SG og Lyon vandt han franske mesterskaber. Han var endvidere træner for Aston Villa i Premier League.

Houllier var desuden fra 1992 til 1993 træner for Frankrigs landshold. Jobbet blev dog en stor fiasko, idet det ikke lykkedes ham at kvalificere holdet til VM i 1994 i USA.

Titler 

Ligue 1
 1986 med Paris SG
 2006 og 2007 med Olympique Lyon

Fransk Super Cup
 2005 og 2006 med Olympique Lyon

FA Cup
 2001 med Liverpool

League Cup
 2001 og 2003 med Liverpool

UEFA Cup
 2001 med Liverpool

UEFA Super Cup
 2001 med Liverpool

Community Shield
 2001 med Liverpool

Referencer

Eksterne henvisninger 

Fodboldspillere fra Frankrig
Fodboldtrænere fra Frankrig
Fodboldtrænere fra Aston Villa F.C.
Personer tildelt Officer of the Order of the British Empire
Fodboldtrænere fra Liverpool F.C.
Trænere for Frankrigs fodboldlandshold
Alexis Denisof

Alexis Denisof (født 25. februar 1966) er en amerikansk skuespiller bedst kendt for sin rolle som Wesley Wyndam-Pryce i tv-serien Buffy - Vampyrernes Skræk og spin-off-serien Angel. Denisof er bl.a. blevet nomineret tre gange, til en Saturn Award, for sin rolle i tv-serien Angel.

Personlige liv 
Denisof blev født i Salisbury, Maryland og er af russisk afstamning. Han flyttede til Seattle, Washington da han var tre år gammel. Han blev student fra St. Paul's School i Concord, New Hampshire. Han boede og arbejdede i Storbritannien i et par år.

Da Denisof kom tilbage til USA og ankom til California, boede han hos Ted Danson og hans kone Mary Steenburgen i et år.

Han er gift med Alyson Hannigan, som han har to døtre med.

Noter

Eksterne henvisninger 

 

Filmskuespillere fra USA
Klavs Birkholm

Klavs Birkholm (født 1947) er en dansk journalist, etiker og kulturkritiker. Han er i øjeblikket direktør for tænketanken TeknoEtik og adjungeret lektor ved Aalborg Universitet. Birkholm var 2003-2011 medlem af Det Etiske Råd og her bl.a. formand for to arbejdsgrupper om opgradering af mennesket – dels med intelligente teknologier, dels med adfærds- og følelsesregulerende medicin.I 2011-14 deltog han (som ekstern lektor) i opbygningen af den nye disciplin Tekno-Antropologi ved Aalborg Universitet. Birkholm er fremdeles aktiv i den etiske debat, dels som foredragsholder, dels som skribent i aviser og tidsskrifter.

I 1992 blev Birkholm udenrigsredaktør ved Dagbladet Information, hvor han indgik i den redaktionelle ledelse og fra 1995 overtog posten som weekendredaktør, inden han i 1997 vendte tilbage til Danmarks Radio som studievært og programredaktør. Her blev han især kendt for P1-magasinet Agenda, som dengang var et forsøg på at registrere tendenser i samfund og kultur, før nogen andre i dansk presse. Han forlod DR i 2007 i protest mod ledelsesforholdene.

I Etisk Råd engagerede han sig bl.a. i sager om elektronisk behandling af fedme og ADHD, hvor han påpegede etiske problemer i forskningen og formidlingen af forskningsresultater.

I 2011 kom det frem, at Birkholm blev vraget som potentielt medlem af Værdikommissionen på grund af modvilje fra Karin Nødgaard fra Dansk Folkeparti, der fandt, at Birkholms fortid som medlem af VS var et problem.

Udvalgt bibliografi

Bøger 
 Politiske smuler, 2018. København: Jensen&Dalgaard
 De skjulte algoritmer, 2018. København: Djøf Forlag (Klavs Birkholm og Niels Frølich, red.)
 Efter Mennesket: på vej mod homo artefakt, 2015. København: Samfundslitteratur
 Demokratiet i Lasten (m/ Erik Sigsgaard og Preben Wilhjelm), 1984. København: Tiderne Skifter

Kapitler i bøger 
 "Human Enhancement as Techno-Anthropology par Excellence" i: Børsen & Botin, What is Techno-Anthropology, 2013. Aalborg: Aalborg University Press
 "(Aner man) Etisk uråd?" i: Kappel & Lykkeskov, Etik i Tiden: 20 år med Det Etiske Råd. 2007. København, Det Etiske Råd
 "Det er nærvær alt sammen" i: Mikkelsen & Thomsen, Hvor blev det grundtvigske af? 2004. Aarhus: Aros Forlag
 "Det Skjulte Europa: Religionernes rolle ved kontinentets deling og heling" i: Sørensen, Europa: nation - union. 1992. København: Forlaget Fremad

Artikler 
 "Den Anden Oplysningstid", KlavsBirkholm.dk januar 2017
 "Ikke ligefrem noget lysthus", Social Kritik 147, oktober 2016
 "Teknik, Menneske, Ansvar" (m/ Tom Børsen), WeekendAvisen juni 2012
 "Forretningsmanden. Om erhvervet mening og erhvervets mening", WeekendAvisen december 2011
 "Det sårbare samfund", WeekendAvisen januar 2011

Kilder

Eksterne henvisninger 
 Det Etiske Råd
 Klavs Birkholm

Politikere fra VS
Journalister fra Danmark
Journalister ved Dagbladet Information
Ansatte i DR
Redaktører fra Danmark
Federation of International Bandy

Federation of International Bandy (FIB) er det internationale forbund og dermed det styrende organ for sportsgrenen bandy på verdensplan. FIB blev stiftet den 12. februar 1955 i Stockholm af fire landes nationale bandyforbund: Norge, Sovjetunionen, Finland og Sverige. Forbundet har haft sæde i Sverige siden 1979, og det nuværende kontor er placeret i Katrineholm.

Forbundet hed oprindeligt International Bandy Federation (IBF) og bar dette navn i perioden 1957-2001. Det nuværende navn blev taget på opfordring af den Internationale Olympiske Komite (IOC), da IOC optog bandy på listen over anerkendte sportsgrene, fordi akronymet IBF allerede blev brugt af International Badminton Federation. I 2004 blev FIB fuldt godkendt af IOC.

Da FIB blev dannet i 1955, blev ensartede regler for bandy introduceret i hele verden. Indtil da havde forskellige regler været i anvendelse, specielt i Sovjetunionen. Verdensmesterskabet i bandy har været afviklet for mænd siden 1957 og for kvinder siden 2004.

Fra 2014 er Danmark medlem.

Medlemmer 

Nationale bandyforbund, der er (eller har været) medlemmer af Federation of International Bandy:

Kilder / eksterne henvisninger 
 Federation of International Bandy  

Bandy
Internationale sportsorganisationer
Jacques Santini

Jacques Santini (født 25. april 1952 i Delle) er en tidligere fransk fodboldspiller og senere træner. Han var som aktiv primært tilknyttet AS Saint-Étienne i hjemlandet, hvor han spillede i 12 sæsoner. Han havde også et ophold hos Montpellier HSC.

Santini blev efter sit karrierestop træner, og har stået i spidsen for adskillige klubber i Frankrig, blandt andet Toulouse FC, Lille OSC, AS Saint-Étienne, Olympique Lyon og AJ Auxerre. Han var desuden i en kort periode i 2004 manager i England hos Tottenham Hotspur.

Santinis måske mest prestigefulde trænerjob kom, da han fra 2002 til 2004 stod i spidsen for Frankrigs landshold, som han førte til guld ved Confederations Cup 2003. Han kvalificerede også holdet til EM i 2004. Her gik man videre fra den indledende runde, men blev i kvartfinalen besejret af de senere mestre fra Grækenland.

Referencer 

Fodboldspillere fra Frankrig
Fodboldspillere fra AS Saint-Étienne
Fodboldspillere fra Montpellier HSC
Fodboldtrænere fra Frankrig
Fodboldtrænere fra Tottenham Hotspur F.C.
Trænere for Frankrigs fodboldlandshold
Virak

Virak har flere betydninger:

 et gammelt dansk ord for røgelse (vie-røg)
 billedligt udtryk der enten betyder stor hyldest/overdreven ros eller ballade/postyr.

Henvisninger
Zabriskie Point

Zabriskie Point er en amerikansk spillefilm fra 1970 instrueret af italieneren Michelangelo Antonioni. Filmen skildrer den modkultur, der opblomstrede i USA i de sene 1960'erne. Filmen er den anden af tre engelsksprogede film, som produceren Carlo Ponti havde hyret Antonoini til at instruere. De to andre film var Blowup (1967) og Profession: Reporter (1975). Selvom Zabriskie Point efterfølgende fik status som en kultfilm, var filmen kort efter udgivelsen anset som en kommerciel katastrofe, da filmen med et budget på omkring 7 millioner USD alene indspillede knap 900.000 USD. 

Filmens handling er bygget op om et yngre par bestående af en idealistisk ung sekretær og en militant radikal, som angivelig har myrdet en politimand under en demonstration. Parret spilles af Mark Frechette og Daria Halprin, der ikke havde nogen skuespillererfaring før filmen. 

Filmmusikken blev udgivet på et musikalbum af samme navn og indeholder musik fra bl.a. Pink Floyd, The Youngbloods, Kaleidoscope, Jerry Garcia, Patti Page og The Grateful Dead. Sangen  You Got the Silver af Rolling Stones blev benyttet i filmen, men er ikke med på albummet. Sangene af Pink Floyd, Jerry Garcia, og Kaleidoscope blev alle skrevet til filmen. Richard Wright fra Pink Floyd skrev nummeret Violent Sequence på piano til filmen, men Antonioni afslog at tage den med i filmen, da han ikke anså sangen for at passe ind i filmen. Pink Floyd udgav herefter nummeret i en bearbejdet version under titlen Us and Them på Dark Side of the Moon.

Filmen fik en blandet modtagelse blandt kritikerne, og publikum ignorerede filmen.

Filmens titel refererer til stedet Zabriskie Point'' i Death Valley, som er en dal i Mojaveørkenen i det sydlige Californien. Centrale dele af filmen er optaget ved Zabriskie Point.

Eksterne Henvisninger 

 Phinnweb.org – Zabriskie Point

Amerikanske film fra 1970
Dramafilm fra USA
Pink Floyd
David Kato Kisule

David Kato Kisule (13. februar 1964 – 26. januar 2011) var en ugandisk lærer og forkæmper for homoseksuelles rettigheder i Uganda. Han bliver betragtet som faderen til Ugandas gay rights movement. Han var talsmand for seksuelle minoriteter i Uganda. Kato blev myrdet i 2011, kort efter han vandt en retssag imod et magasin, som havde offentliggjort hans navn og billede med opfordringer om at dræbe ham.

Den 26. januar 2011 blev han overfaldet på vejen hjem og slået i hoved med en hammer. Han døde på vej til hospitalet.

Fodnoter 

Personer fra Uganda
Ukiut 300-ngornerat

Ukiut 300-ngornerat (300 år senere eller 300-årsjubilæet) var den anden bog der udkom på grønlandsk. 

Bogen blev skrevet af Augo Lynge, og blev udgivet i 1931. Den er en kriminalroman som handler om fremtiden hvor grønlænderne styrer sit eget land, som en del af Danmark. Mange af de hændelser og ændringer han skriver om, har fundet sted i virkeligheden.

Kilder

Se også 
 Sinnattugaq (Drømmen) – den første bog som kom ud på grønlandsk
 Bæivve-Alggo – den første bog som kom ud på samisk

Litteratur i 1931
Krimier
Romaner fra Grønland
Carl von Haartman

Carl von Haartman (født 6. juli 1897 i Helsingfors, Finland, død 27. august 1980 i El Alamillo, Spanien) var en finsk skuespiller og instruktør.

Filmografi 
 1933 – Sininen varjo
 1931 – Erämaan turvissa
 1930 – Luftens Dæmoner
 1927 – Korkein voitto
 1928 – Uppvaknandet
 1928 – Bröllopsmarschen
 1927 – Kärlekspriset
 1927 – Wings

Instruktør 
 1930 – Kajastus
 1929 – Korkein

Filmmanuskript 
 1929 – Korkein voitto

Eksterne henvisninger 
 

Filminstruktører fra Finland
Skuespillere fra Finland
Manuskriptforfattere fra Finland
Heurelho Gomes

Heurelho da Silva Gomes (født 15. februar 1981 i João Pinheiro, Brasilien), almindeligt kendt som Heurelho Gomes eller bare Gomes, er en brasiliansk målmand, der i øjeblikket spiller for den britiske klub Watford. Han har tidligere spillet for den hollandske klub PSV Eindhoven og engelske Tottenham.

Referener 

Fodboldspillere fra Brasilien
Deltagere ved verdensmesterskabet i fodbold 2010
Lancia Stratos

Lancia Stratos er en sportsvogn bygget af Lancia fra 1974 til 1975.

Modellen var forsynet med en V6-motor fra Ferrari på 2,4 liter med 190 hk.

Eksterne henvisninger 

Stratos
Baghjulstrukne biler
Biler med centermotor
Biler introduceret i 1974
Biler fra 1970'erne
Cuius regio, eius religio

Cuius regio, eius religio (el. Cujus regio, ejus religio; lat. "Den, hvem
landet tilhører, hans religion skal være den
herskende") var en regel, som blev gjort
gældende på reformationstiden og grundvold for
territorialsystemet.

Den blev fastslået ved
Augsburgfreden 1555 og Den westfalske fred
1648 og blev senere udførligt begrundet af
retslærere som Samuel Pufendorf og Christian Thomasius.

Skønt udviklet af de historiske forhold på
reformationstiden, blev den på den anden side
til stor skade for den kirkelige frihed.

Kilde
 Opslag af professor H.Olrik i Salmonsens Konversationsleksikon bd. 5, s. 339

Jura
Reformationen
Latinske vendinger
Territorialsystem

Territorialsystemet er en betegnelse for det
kirkeforfatningssystem, som gør et lands kirke og konfession
afhængig af landsherrens myndighed og religiøse
stade.

Territorialsystemet er gennemførelsen af reglen
Cuius regio, eius religio. Til en vis grad kan man
sige, at territorialsystemet stammer fra den antikke verden,
navnlig fra romerne, da de knyttede
religionen nøje til statslivet og gjorde den enkeltes
religion afhængig af statens. Det er dog først
efter reformationen og i de evangeliske kredse,
at territorialsystemet i sin egentlige form opstår, og den har
her sit udspring i den tanke, at landsherren,
som hersker efter Guds anordning, også har
den pligt at varetage kirkens interesse. Efter
sagens natur vil territorialsystemet derfor være nøje knyttet
til den absolutistiske regeringsform.

Kilde 
 Opslag af dr.theol. A. Th. Jørgensen i Salmonsens Konversationsleksikon bd. 23, s. 273

Jura
Reformationen
Johan Sems

Johan Sems, i Danmark kendt som Johan Semp (også Semb) (1572 i Franeker i Frisland – 1635 i Groningen) var en frisisk landmåler og fæstningsbygmester.

Johan Semp er identisk med den frisiske landmåler og ingeniør Johan Sems eller Zems, som fra 1602 var landmåler i provinsen Frisland, og som gav navn til Sems-linjen, grænsen mellem provinserne Groningen og Drente, der blev udmålt 1615. Han var uddannet på Universiteit Leiden. Allerede 1600 havde han udgivet bogen Practijck des lantmetens (på tysk 1616 som Practica des Landmessens) sammen med Jan Pieterszoon Dou og Sebastian Curtius. I 1603 udarbejdede han et detaljeret kort over Leeuwarden.

30. april 1616 blev Semp ansat som kgl. ingeniør i Danmark, hvor han fik fire særdeles produktive år. Hans arbejde bestod i anlæggelse af befæstninger, dige- og kanalanlæg samt jordarbejde i vandfyldt og sumpet terræn. Semps hovedværk i Danmark er projekteringen af fæstningsbyen Christianshavn.

Hans første forslag til den befæstede by er formet som et polygonalt centralanlæg med radialgader fra en midterplads og har sit forbillede i en byplan fra den italienske arkitektur- og byplanteoretiker Vincenzo Scamozzis hånd. Befæstningen er af tidlig nederlandsk type med en bastion på hvert hjørne; på strandsiden dog kun halvbastioner.

Det andet projekt, som var det, der kom til udførelse, har også forbillede i en italiensk bytype, opdelt efter det såkaldte skakbrætprincip, hvor gaderne krydser hinanden i rette vinkler. Polygonen og centraltorvet er bevaret. Byen er opdelt i to symmetriske halvdele af Torvegade, og vinkelret på denne akse er efter nederlandsk princip en kanal, som tjente til at forøge havneområdet. I befæstningen indgik nu kun to helbastioner til forsvar af Amagerport, en halvbastion mod syd og to halvbastioner ved stranden.

Det oprindelige projekt var planlagt med små ensartede grunde, formentlig til beboelse for Holmens folk, mens det gennemførte projekt var tænkt som et handelskvarter med store købmandsgårde. Semp nåede ikke at fuldføre det, da han allerede oktober 1618 kaldtes til Bredsted i Slesvig for at udføre inddigningsarbejder og anlægge en ubefæstet by efter skakbrætprincippet, der var det mest praktiserede i Christian IV's nye byer. Hans arbejde i Slesvig blev ødelagt af en stormflod i 1625.

I sin tid i Danmark nåede Semp også at arbejde med på Ibstrup Slots volde og grave (1617).

Semp er omtalt sidste gang i danske kilder 24. marts 1620, men hjemvendt til Nederlandene udgav han senere flere værker om matematik, landmålerteknik og problemer vedrørende fæstningsbyggeri, bl.a. De arithmetische fundamenten (1623).

I 2008 åbnede en restaurant i Leeuwarden opkaldt efter Sems.

Kilder 
 Ebbe Hædersdal, "Johan Semp",  i: Sys Hartmann (red.), Weilbachs Kunstnerleksikon, København: Rosinante 1994-2000.
 Omtale hos Rijksuniversiteit Groningen

Eksterne henvisninger 

 Practica des Landmessens (1616) i digitaliseret udgave
 

Ingeniører fra Nederlandene
Personer fra renæssancen
Faglitterære forfattere fra Nederlandene
Byplanlæggere fra Nederlandene
Marc Pedersen (fodboldspiller, født 1991)

Marc Pedersen (født 2. september 1991) er en dansk fodboldspiller. Hans position på banen er i forsvaret.

Karriere 
I sommeren 2011 udløb Pedersens kontrakt med AaB, efter at han havde spillet det meste af sine ungdomsår i klubben. Marc Pedersen fik aldrig officiel debut for AaB's førstehold, men spillede flere træningskampe og kampe i reserveligaen.

Efter prøvetræninger i Viborg FF og Hobro IK uden af det gav en kontrakt til spilleren, underskrev han 31. juli 2011 en 1-årig aftale med Blokhus FC, der lige var rykket op i 1. division.

Efter 2012-13-sæsonen i 2. division stoppede han i Jammerbugt FC. Den 20. juni blev det så offentliggjort, at Marc Pedersen skiftede til Vendsyssel F.F..

I januar 2014 blev det meldt ud, at Pedersen stoppede i Vendsyssel ved udgangen af marts, selvom parterne havde kontrakt med hinanden frem til udgangen af 2014, da han var blevet optaget på politiskolen.

Eksterne henvisninger

Referencer 

Fodboldspillere fra Danmark
Fodboldspillere fra AaB
Fodboldspillere fra Jammerbugt FC
Fodboldspillere fra Vendsyssel F.F.
Marc Pedersen

Der er flere personer med navnet Marc Pedersen:
 Marc Pedersen (fodboldspiller født 1989) – fodboldspiller fra Vejle-Kolding
 Marc Pedersen (fodboldspiller født 1991) – fodboldspiller fra Blokhus FC
Reguleret marked

Et reguleret marked er et begreb, som i Danmark dækker over en fondsbørs og en autoriseret markedsplads (AMP). 

Den danske definition af et reguleret marked findes i værdipapirhandelslovens § 16, stk. 1, som har følgende ordlyd: 

"Ved et reguleret marked forstås et multilateralt system, hvor der inden for systemet og i overensstemmelse med dettes ufravigelige regler sammenføres eller befordres sammenføring af en flerhed af tredjeparters interesser i køb og salg af værdipapirer på en sådan måde, at der indgås aftaler om handel med værdipapirer, der er optaget til handel efter dette markeds regler eller systemer."

Ovenstående definition har sin baggrund i EU-retten, hvor den nu findes i MiFID-direktivet art. 4(1)(14). MiFID blev implementeret i dansk ret den 1. november 2007 ved lov 108/2007.

Tidligere var en fondsbørs og en AMP to forskellige markedsformer, men MiFID samlede dem under den fælles betegnelse, reguleret marked. De to markedsformer er således nu reelt ligestillede, og de oprindelige betegnelser opretholdes kun af historiske årsager. 

Driften af et reguleret marked varetages af en operatør, som skal have opnået tilladelse efter værdipapirhandelslovens § 7, stk. 1, før virksomheden må påbegyndes.

Børser
Frank C. Mars

Franklin Clarence Mars (24. september 1883 i Newport, Minnesota eller Hancock, Minnesota – 8. april 1934 i Chester Springs, Pennsylvania eller Baltimore) var grundlæggeren af det amerikanske selskab Mars Incorporated, som hovedsageligt laver slik. Mars og hans søn Forrest Edward Mars opfandt M&M's.

Frank C. Mars lærte at lave chokolade af sin mor. I 1902 begyndte han at lave godterier, men han havde ikke meget succes. I 1923 opfandt han chokoladebaren Milky Way.

Erhvervsfolk fra USA